Likumprojekts

**Grozījumi Finanšu instrumentu tirgus likumā**

Izdarīt [Finanšu instrumentu tirgus likumā](https://likumi.lv/ta/id/81995-finansu-instrumentu-tirgus-likums) (Latvijas Republikas Saeimas un Ministru Kabineta Ziņotājs, 2004, 2. nr.; 2005, 10., 14. nr.; 2006, 14. nr.; 2007, 10., 22. nr.; 2008, 13., 14., 23. nr.; 2009, 7., 22. nr.; Latvijas Vēstnesis, 2011, 16. nr.; 2012, 56., 100., 186. nr.; 2013, 142., 193. nr.; 2014, 92. nr.; 2015, 124., 222. nr.; 2016, 31., 115., 254. nr.; 2017, 196., 222. nr.; 2018, 132. nr.; 2019, 52., 132., 257A. nr.; 2020, 119A. nr.; 2021, 84B., 110. nr.) šādus grozījumus:

1. Izteikt 1. panta 64. punktu šādā redakcijā:

"64) **ieraksta datums** – emitenta vai piedāvātāja noteikts datums, kurā tiek noteiktas tiesības uz labumiem, kas tiks gūti finanšu instrumentu notikumu rezultātā;".

2. 54. pantā:

izteikt 1.1 daļu šādā redakcijā:

"(11) Šā panta otrā, 2.1, sestā un divpadsmitā daļa attiecas uz kapitālsabiedrību, kuras akcijas ir iekļautas regulētajā tirgū.";

izslēgt 1.2 daļu;

izteikt 2.1 daļu šādā redakcijā:

"(21) Paziņojumu par akcionāru sapulces sasaukšanu izplata saskaņā ar šā likuma [64.2 panta](https://likumi.lv/ta/id/81995#p64.2) prasībām.";

izteikt 2.2 daļas ievaddaļu šādā redakcijā:

"(22) Lai pieņemtu lēmumu par pamatkapitāla palielināšanu, kredītiestādes vai ieguldījumu brokeru sabiedrības akcionāru sapulce ar divu trešdaļu klātesošo akcionāru balsu vairākumu var nolemt, ka paziņojumu par akcionāru sapulces sasaukšanu izplata vēlāk nekā 30 dienas pirms sapulces, vai var lemt par statūtu grozījumiem, kas paredz, ka paziņojumu par akcionāru sapulces sasaukšanu izplata vēlāk nekā 30 dienas pirms sapulces, vienlaikus pastāvot šādiem nosacījumiem:";

izteikt piekto daļu šādā redakcijā:

"(5) Šā panta otrajā un trešajā daļā noteikto informāciju kapitālsabiedrības valde izplata saskaņā ar šā likuma [64.2panta](https://likumi.lv/ta/id/81995#p64.2) prasībām.";

izslēgt sestajā daļā vārdus "tajā skaitā lēmumu projektus, kurus iesnieguši akcionāri";

papildināt sesto daļu ar otro un trešo teikumu šādā redakcijā:

"Akciju sabiedrība nekavējoties pēc akcionāru iesniegto lēmumu projektu saņemšanas ievieto tos oficiālajā glabāšanas sistēmā. Ja par akcionāru ierosināto papildu darba kārtības jautājumu nav paredzēts pieņemt lēmumu, oficiālajā glabāšanas sistēmā ievieto informāciju par akcionāru sapulces darba kārtībā iekļauto papildu darba kārtības jautājumu un paskaidrojumu par tā iekļaušanu darba kārtībā.";

izslēgt desmito, vienpadsmito un trīspadsmito daļu.

3. Izslēgt 54.2, 54.3, 54.4 un 54.5 pantu.

4. Izteikt 54.6 panta nosaukumu šādā redakcijā:

"**54.6 pants. Īpaši noteikumi akciju sabiedrībai, kuras akcijas ir iekļautas regulētā tirgū, attiecībā uz dokumentu noformēšanu padomes un valdes locekļu ievēlēšanai**".

5. Izslēgt informatīvās atsauces uz Eiropas Savienības direktīvām 25. punktu.

Likums stājas spēkā 2023. gada 1. jūlijā.

Ministru prezidenta biedrs,

tieslietu ministrs

J. Bordāns